CELEX: C2007/269/129
Language: bg
Date: 2007-11-10 00:00:00
Title: Дело F-85/07: Иск, предявен на 22 август 2007 г. — Anselmo и др./Съвет

10.11.2007   
            
            
               BG
            
            
               Официален вестник на Европейския съюз
            
            
               C 269/71
            
         Иск, предявен на 22 август 2007 г. — Anselmo и др./Съвет
   (Дело F-85/07)
   (2007/C 269/129)
   Език на производството: френски
   Страни
   
      Ищец: Ana Anselmo (Брюксел, Белгия) и други (представлявани от: S. Pappas, avocat)
   
      Ответник: Съвет на Европейския съюз
   Искания на ищеца
   
               —
            
            
               да се отменят, от една страна, решенията на органа по назначаването от 11 май 2007 г., с които се отхвърлят подадените от ищците жалби относно различното третиране на успешните кандидати от вътрешен конкурс В/277 и на служителите, които се ползват от атестационната процедура, както е определена в Решението на Съвета от 2 декември 2004 г. относно условията и реда за провеждане на атестационната процедура, и от друга страна — оспорваните с тези жалби решения;
            
         
               —
            
            
               да се установи нарушението на член 5, параграф 2 от приложение XIII към Правилника за длъжностните лица на Европейските общности поради непризнаването на степен на старшинство по отношение на успешните кандидати от вътрешния конкурс B/227;
            
         
               —
            
            
               да се установи нарушение на принципа за равно третиране и на този за добро администриране, което следва както от незачитането на степента на старшинство, така и от задължението за мобилност, наложено единствено на успешните кандидати;
            
         
               —
            
            
               като последица от това, да се признае степента на старшинство на успешните кандидати посредством отмяна на спорните решения;
            
         
               —
            
            
               да се осъди Съвета на Европейския съюз да заплати съдебните разноски.
            
         Правни основания и основни доводи
   Ищците, успешни кандидати от вътрешен конкурс B/277, публикуван на 9 юли 2007 г. от Генералния секретариат на Съвета, са първоначално назначени в категория В, като си запазват степента на старшинство, придобита в категории С и D. След това тяхната степен на старшинство е ограничена към датата на встъпване в новата длъжност, въпреки че служителите, които са включени в категория В въз основа на атестационна процедура, а не в резултат на спечелен конкурс, са могли да запазят въпросното старшинство. При тези обстоятелства, ищците се позовават на нарушение на разпоредбите и на принципите, посочени в исканията по-горе.